paragraph_text: Staza Bremgarten je bila motociklistička i automobilistička staza koja se nalazila desetak kilometara od centra Berna u Švicarskoj. Staza je bila duga 7,28 kilometara, a izgrađena je 1931. kao staza za motociklističke utrke. Osim Svjetskog prvenstva u motociklizmu, na Bremgartenu su se vozile utrke Europskog automobilističkog prvenstva, te Svjetskog automobilističkog prvenstva, danas poznatijeg kao Formula 1.